GA   GA 
 
 
 AN COIMISIÚN  
EORPACH   
Strasbourg, 15.2.2022  
COM(2022) 61 final  
 
TEACHTAIREACHT ÓN gCOIMISIÚN CHUIG PARLAIMINT NA hEORPA, 
CHUIG AN gCOMHAIRLE, CHUIG COISTE EACNAMAÍOCH AGUS SÓISIALTA 
NA hEORPA AGUS CHUIG COISTE NA RÉIGIÚN  
Treochlár maidir le teicneolaíochtaí criticiúla le haghaidh na slándála agus na cosanta   
 
1 1. Réamhrá  
Tá sé ríthábhachtach go bhfanfaidh an Eoraip ar thús cadhnaíochta na forbartha teicniúla chun 
rathúnas, slándáil agus dóigh bheatha na  hEorpa a áirithiú. Tá earnálacha na slándála agus na 
cosanta á gclaochlú ag teicneolaíochtaí nua níos tapúla ná a bhí riamh roimhe seo, agus tá an líne 
dhealaithe idir an réimse sibhialtach agus an réimse míleata ag éirí doiléir dá thoradh sin. Tá na 
teicneolaíochtaí digiteacha go háirithe ag déanamh difear do chothromaíocht na cumhachta 
laistigh de thimpeallacht na slándála domhanda. Dá bhrí sin, is den ríthábhacht é a áirithiú go 
mbeidh earnálacha slándála agus cosanta na hEorpa oiriúnach dá bhfeidhm ó t haobh na 
teicneolaíochta de.  
Tagann a lán teicneolaíochtaí criticiúla le haghaidh na slándála agus na cosanta níos mó agus 
níos mó ón earnáil shibhialtach agus bíonn comhpháirteanna de chineál dé -úsáide iontu. Tá gá le 
malartú níos fearr idir lucht taighde  agus nuálaíochta sa réimse sibhialtach agus i réimse na 
cosanta chun dlús a chur leis an nuálaíocht ar fud na réimsí agus chun ceannasacht 
theicneolaíoch a chothú in earnálacha na slándála agus na cosanta. I bhfianaise shaineolas 
seanbhunaithe an Aontais ar an bhforbairt theicneolaíoch shibhialtach agus a ionstraimí comhair 
cosanta nua1, is maith atá sé in ann an príomhról a thógáil air féin. Mar sin féin, beidh gá leis na 
hacmhainní a úsáid ar bhealach níos éifeachtúla agus beidh gá le bheith réidh na dei seanna dé -
úsáide a iniúchadh chun an méid sin a bhaint amach, agus seasamh le bunluachanna an Aontais 
san am céanna. Beidh gá freisin leis na spleáchais straitéiseacha agus na leochaileachtaí sna 
slabhraí luacha agus soláthair a bhaineann leis na teicneola íochtaí sin a laghdú.  
Tá neamhéifeachtúlachtaí eacnamaíocha, acmhainneacht oibríochtúil laghdaithe agus spleáchais 
straitéiseacha mhéadaithe ann de thoradh ilroinnt cumais slándála agus chosanta na hEorpa. Leis 
an réabhlóid leanúnach i dteicneolaíochtaí na slándála agus cosanta , agus le hionstraimí comhair 
cosanta nua an Aontais, tá deis ag an Aontas na cineálacha botún a rinneadh san am atá thart a 
sheachaint, cur leis na hacmhainneachtaí atá aige cheana féin, agus a rathúnas eacnamaíoch agus 
a shlándáil a chaomhnú. San am atá le teacht, ba cheart timpeallacht teicneolaíochta agus 
nuálaíochta na hEorpa maidir leis an tslándáil agus leis an gcosaint a fhorbairt faoi 
chreataí comhoibritheacha an Aontais ón tús.  
San aitheasc uaithi ar Staid an Aontais Eorpaigh in 20212, d’aithin an  tUachtarán von der Leyen 
go raibh gá le hAontas Eorpach um Chosaint cé go raibh tús curtha le forbairt éiceachórais 
cosanta Eorpaigh. Leis an gCompás Straitéiseach maidir leis an tslándáil agus leis an gcosaint 
(an ‘Compás Straitéiseach’), atá le glacadh ag na Ballstáit i mí an Mhárta  2022, leagfar amach fís 
straitéiseach chomhchoiteann le haghaidh na ndeich mbliana romhainn, agus tabharfar breac -
chuntas ar an gcaoi a leasóidh an tAontas a inniúlacht gníomhaíochta agus a chumas chun dul i 
ngleic le géarché imeanna agus dúshláin éagsúla; a leasanna a dhaingniú agus a shaoránaigh a 
chosaint; infheistíocht agus nuálaíocht a dhéanamh chun na cumais agus na teicneolaíochtaí 
                                                           
1  An Ciste Eorpach Cosanta (EDF), an tAthbhreithniú Comhordaithe Bliantúil ar Chosaint (CARD) agus an  
Buanchomhar Struchtúrtha maidir leis an gCosaint (PESCO)  
2  Aitheasc ón Uachtarán von der Leyen ar Staid an Aontais 2021  
 
2 riachtanacha a fhorbairt; agus comhpháirtíochtaí atá bunaithe ar luachanna agus leasanna a n 
Aontais a neartú.  
An treochlár seo maidir le teicneolaíochtaí criticiúla le haghaidh na slándála agus na cosanta, is 
freagairt é ar iarraidh ón gComhairle Eorpach an 25 -26 Feabhra 20213 bealach a leagan amach 
chun taighde, forbairt teicneolaíochta agus nuálaíocht (TFTN) a threisiú, agus spleáchais 
straitéiseacha an Aontais sna teicneolaíochtaí criticiúla agus slabhraí luacha le haghaidh na 
slándála agus na cosanta a laghdú.  Cuirfear an treochlár i láthair ag an gcruinniú mullaigh 
neamhfhoirmiúil i bPáras  an 10 -11 Márta  2022 agus cuirfear leis an gCompás Straitéiseach é. Sa 
treochlár moltar bealach chun cinn don Aontas agus na Ballstáit chun an sprioc thuasluaite a 
bhaint amach le chéile, go háirithe tríd an méid seo a leanas a dhéanamh:  
 teicneolaíochtaí a tá ríthábhachtach do shlándáil agus do chosaint an Aontais a shainaithint 
agus iad a threisiú trí chláir taighde, forbartha teicneolaíochta agus nuálaíochta (TFTN) 
Eorpacha;  
 a áirithiú go gcuirfear gnéithe cosanta san áireamh ar bhonn níos fearr i gcláir T FTN 
shibhialtacha na Eorpa agus i mbeartais thionsclaíocha agus trádála, de réir mar is iomchuí, 
agus go gcuirfear úsáidí sibhialtacha teicneolaíochtaí féideartha san áireamh ar bhonn níos 
fearr i gcláir TFTN cosanta chomh maith leis sin;  
 cur chuige strai téiseach agus comhordaithe uile -Aontais a chur chun cinn ón tús maidir le 
teicneolaíochtaí criticiúla le haghaidh na slándála agus na cosanta chun an leas is fearr a 
bhaint as cláir TFTN an Aontais agus na mBallstát, chun sineirgí idir pobail TFTN san 
earnáil shibhialtach agus in earnáil na cosanta a bhaint amach agus chun spleáchais 
straitéiseacha a mhéid a bhaineann le foinsí seachtracha a mhaolú; agus  
 comhordú a oiread agus is féidir le comhpháirtithe atá ar aon intinn, amhail Stáit Aontaithe 
Mheiriceá a gus Eagraíocht Chonradh an Atlantaigh Thuaidh (ECAT), faoi choinníollacha atá 
chun tairbhe do gach taobh.  
2. Teicneolaíochtaí criticiúla agus spleáchais straitéiseacha in earnáil na slándála agus 
in earnáil na cosanta  
An nuashonrú a rinneadh ar an ‘Straitéis Nua Tionsclaíochta 2020: Margadh aonair níos láidre a 
thógáil do théarnamh na hEorpa’(‘straitéis tionsclaíochta nuashonraithe’)4 i mí na 
Bealtaine  2021, deimhníonn sé go bhfuil an cheannaireacht theicneolaíoch fós ina spreagadh 
bunriachtanach ag  iomaíochas agus nuálaíocht an Aontais, go háirithe maidir leis na 
‘teicneolaíochtaí criticiúla’ mar a thugtar orthu5. Cuireann sé i dtreis freisin cé chomh 
tábhachtach agus atá sé spleáchais straitéiseacha a shainaithint agus a mhaolú sna ‘héiceachórais 
íogaire’, lena n-áirítear ‘cóngaracht, geilleagar sóisialta agus slándáil shibhialta’ agus ‘aeraspás 
agus cosaint’, chun athléimneacht an Aontais a áirithiú.  
                                                           
3  Ráiteas ó chomhaltaí na Comhairle Eorpaí an 26 Feabhra 2021   
4  COM(2021) 350 final  
5  Tá an Coimisiún, i gcomhthéacs a chuid oibre ar an bhFaireachlann um theicneolaíochtaí criticiúla, sainiú á 
dhéanamh ar ‘criticiúlacht’ i ndáil le spás, cosaint agus na hearnálacha sibhialtacha gaolmhara (lena n-áirítear an 
tslándáil).  
 
3 I bplean gníomhaíochta an Choimisiúin i mí na Feabhra  2021 maidir le sineirgí idir na tionscail 
shibhialtacha, chosanta agus spáis (‘plean gníomhaíochta na sineirgí’)6 aithnítear tábhacht 
mhéadaitheach na dteicneolaíochtaí bunathraitheacha agus cumasúcháin a thagann as an réimse 
sibhialtach le haghaidh shlándáil agus chosaint na hEorpa amach anseo agus an gá atá ann le 
malartú agus sineirgí idir teicneolaíochtaí sibhialtacha agus cosanta a chur chun cinn. Leagtar 
amach ann roinnt príomhghníomhaíochtaí le malartú faisnéise agus comhar idir pobail san 
earnáil shibhialtach agus in earnáil na cosanta a sprea gadh, agus cláir agus ionstraimí TFTN an 
Aontais á n-úsáid mar thúsphointe dóibh.  
2.1. Gnéithe sonracha d’earnálacha na slándála agus na cosanta  
Tá éagsúlacht i struchtúr thionscal arm an Aontais, le cuideachtaí ilnáisiúnta móra agus fiontair 
bheaga agus m heánmhéide. Is ó rialtais náisiúnta a eascraíonn an t-éileamh ar fad, beagnach, 
agus is iad na rialtais náisiúnta freisin a rialaíonn aimsiú iomlán na dtáirgí agus na 
dteicneolaíochtaí a bhaineann leis an gcosaint, chomh maith lena n-onnmhairiú. Tá margadh  
cosanta an Aontais fós á ilroinnt de thoradh difríochtaí sna riachtanais náisiúnta, sa chaiteachas 
poiblí náisiúnta agus san infheistíocht phoiblí náisiúnta, agus tá baol ann in amanna go gcuirfear 
bac ar an idir -inoibritheacht idir fórsaí armtha náisiúnt a na mBallstát. Dá bhrí sin, ní chloítear 
san earnáil cosanta leis na gnáthrialacha ná na gnáthshamhail ghnó lena rialaítear margaí níos 
traidisiúnta, agus dá bhrí sin níl ach acmhainn theoranta aici tionchar a imirt ar infheistíochtaí 
agus ar na roghanna a dhéantar ar an margadh. Dá thoradh sin, bíonn sé deacair don lucht 
tionscail tabhairt faoi thionscadail TFTN atá substaintiúil agus féinmhaoinithe.  
Tá dúshláin den chineál céanna le sárú i dtionscal slándála an Aontais, toisc go bhfuil na margaí 
sin nái siúnta den chuid is mó, ach níos ilroinnte fós. Tá a lán cineálacha custaiméirí i gceist (e.g. 
fórsaí póilíneachta, gníomhaireachtaí slándála inmheánacha, gníomhaireachtaí custaim, údaráis 
teorann, seirbhísí slándála príobháideacha), bíonn gníomhaíochtaí a n tionscail á gcur i gcrích ag 
leibhéil éagsúla (leibhéil áitiúla, réigiúnacha, agus náisiúnta), agus bíonn difríochtaí i leith an 
eagrúcháin ann freisin ó Bhallstát go Ballstát. Cuirfidh an Coimisiún staidéar ar mhargadh 
cosanta an Aontais i láthair in 20 22, lena gcuirfear léargas breise ar fáil ar an earnáil 
chasta sin . Sa bhreis air sin, sa chéad leath de 2022 déanfaidh seirbhísí an Choimisiúin achoimre 
ar na moltaí maidir le glacadh cineálacha cur chuige cumasbhunaithe a chothú, cineálacha cur 
chuige a bheidh le cur i bhfeidhm ar fud na n-earnálacha slándála. Neartóidh na moltaí sin 
sainaithint luath agus réamhbhreathnaitheach na riachtanas agus na réiteach maidir leis an 
tslándáil agus le forfheidhmiú an dlí.  
Is ‘cumasóirí’ straitéiseacha iad an teicneolaíocht spáis agus an chibear -theicneolaíocht le 
haghaidh earnálacha an tslándála agus na cosanta. Tá a lán de na gnéithe céanna ag an earnáil 
spáis, toisc go bhfuil méideanna beaga margaidh aici agus beagán giarála aici ar mhargadh 
príobháideach na  gcomhpháirteanna. Tá athléimneacht na gclár spáis agus athléimneacht 
shlabhraí luacha an spáis ríthábhachtach le haghaidh cuspóirí shlándála agus chosanta an 
Aontais. Tá méadú ag teacht ar a thábhachtaí atá an chibear -theicneolaíocht freisin ó thaobh na 
gcumas cosanta de freisin, agus tá aird agus infheistíocht de dhíth uirthi. Toisc go bhfuil méadú 
                                                           
6  COM(2021) 70 final  
 
4 mór ag teacht ar na cibirionsaithe a dhírítear ar shócmhainní agus ar líonraí sibhialtacha agus 
cosanta araon, agus toisc go bhfuil méadú ag teacht ar ról na h earnála sibhialtaí sa nuálaíocht 
agus sa chaighdeánú laistigh den earnáil chibir, tá naisc níos dlúithe de dhíth idir an 
chibearshlándáil agus an chibearchosaint. Tugann rannchuidiú an Choimisiúin do chosaint na 
hEorpa i gcomhthéacs an Chompáis Straitéisig h (‘teachtaireacht maidir le cosaint’), atá mar 
chuid den phacáiste cosanta seo, breac -chuntas ar bhearta  breise le haghaidh an dá earnáil sin.  
2.2. Teicneolaíochtaí criticiúla agus spleáchais straitéiseacha in earnáil na slándála agus in 
earnáil na cosanta a mhapáil  
Leis an straitéis thionsclaíoch nuashonraithe cuirtear mapáil agus anailís níos leithne ar fáil 
maidir le spleáchais straitéiseacha agus  acmhainneachtaí straitéiseacha an Aontais, ar bhonn an 
chéad bhabhta de ghrin n-athbhreithnuithe ar éiceachórais íogaire7. Cé go mbeidh an obair sin ina 
bonn do ghníomhaíocht bheartais d’fhonn tacú le hathléimneacht níos fearr san Aontas, 
aithnítear inti f reisin go bhfuil gá le tuilleadh oibre chun ár dtuiscint a fheabhsú i leith spleáchais 
straitéiseacha an Aontais, ar na hathruithe a d’fhéadfadh a theacht orthu, agus ar an gcaoi óna 
bhféadfadh leochaileachtaí breise a eascairt. San obair sin tá an dara ba bhta de 
ghrin n-athbreithnuithe ar éiceachórais íogaire agus córas faireacháin tríd an bhFaireachlann um 
theicneolaíochtaí criticiúla (‘Faireachlann’), féach Roinn 2.3.  
Tá tús curtha ag seirbhísí an Choimisiúin le hobair ar ghrin n-athbhreithnuithe maidir le réimsí 
theicneolaíocht na cosanta agus na slándála, réimse na cibearshlándála san áireamh, d’fhonn tacú 
leis an straitéis thionsclaíoch nuashonraithe agus le forbairt na Faireachlainne. Rinneadh dhá 
chás-staidéar tosaigh go dtí s eo ar réimsí theicneolaíocht cosanta na gcóras uathrialach agus na 
leathsheoltóirí, samplaí a measadh a bheith ionadaíoch mar gheall ar a n-ábharthacht 
thrasghearrach i leith na gcumas míleata i réimsí éagsúla,  féach Bosca  1. Bhí sé d’aidhm patrúin 
choitea nna a shainaithint i measc na réimsí teicneolaíochta cosanta sin, go háirithe a mhéid a 
bhaineann leis na cúiseanna le spleáchais agus na rioscaí gaolmhara, agus na chéad bhealaí chun 
iad a mhaolú.  
Deimhníonn na cá s-staidéir go mbaineann na spleáchais str aitéiseacha agus na leochaileachtaí 
céanna leis an earnáil cosanta agus a bhaineann le héiceachórais íogaire eile, go háirithe a mhéid 
a bhaineann le bearnaí teicneolaíochta, amhábhair (criticiúla), scileanna, infheistíocht íseal in 
TFTN agus rialacháin sh each-chríochacha ó thíortha neam h-AE. Léiríonn siad chomh maith go 
bhfuil leochaileachtaí na hearnála níos géire i gcoitinne toisc go bhfuil na gníomhaíochtaí a 
bhaineann léi de chineál straitéiseach agus íogair (e.g. caighdeáin níos airde ó thaobh slándái l 
faisnéise de agus ó thaobh shlándáil an tsoláthair de), agus toisc go bhfuil a margadh beag i 
gcomparáid le hearnálacha eile.  
Anuas air sin léiríonn na cá s-staidéir go ndéanann cuid d’iomaitheoirí domhanda an Aontais 
gníomhaíochtaí níos ionsaitheacha ag us níos cosantacha ná mar atá déanta ag an Aontas go dtí 
seo chun teicneolaíochtaí criticiúla a chur chun cinn agus chun dul i ngleic le spleáchais 
straitéiseacha. Mar shampla, cuireann siad gnéithe cosanta náisiúnta san áireamh i bhforbairt 
                                                           
7  SWD(2021) 352 final  
 
5 theicneolaíoch  shibhialtach ar bhealach níos córasaí, déanann siad infheistíocht mhór ina TFTN 
dúchasach féin agus ina n-acmhainneacht thionsclaíoch féin, meallann siad infheisteoirí 
seachtracha agus in amanna baineann siad úsáid as straitéisí ionsaitheacha táthcheangai l i dtríú 
tíortha. Cosnaíonn siad a gcuid saineolais thionsclaíoch agus a dtionchar tionsclaíoch freisin trí 
leas a bhaint as idirthuilleamaíochtaí nó trí úsáid a bhaint as rialacháin sheac h-chríochacha 
dhochta chun rochtain tríú tíortha ar theicneolaíocht aí a theorannú.  
Cé go bhfuil uirlisí dá chuid féin ag an Aontas chun a acmhainneacht thionsclaíoch a neartú i 
gcomhréir le rialacha an Aontais, is baic go fóill iad an t-éileamh ilroinnte ó mhargadh cosanta 
an Aontais, an deighilt láidir sheanbhunaithe atá  idir TFTN sibhialtach agus TFTN cosanta ag 
leibhéal an Aontais, agus an tearcinfheistíocht is inchomparáide a dhéanann na Ballstáit i mBonn 
Tionsclaíoch agus Teicneolaíoch na Cosanta Eorpaí(EDTIB). Go deimhin tá caiteachas 
comhchoiteann na mBallstát ar nu álaíocht cosanta (EUR  2.5 billiún nó 1.2  % den chaiteachas 
cosanta) fós faoin sprioc de 2  % a shocraigh an Ghníomhaireacht Eorpach um Chosaint (GEC) 
15 bliana ó shin.  
Cé gurb amhlaidh de thoradh fórsaí margaidh nach féidir le haon tír ceannasacht theicneol aíoch 
iomlán a bhaint amach in earnáil teicneolaíochta, tá rás domhanda ann le haghaidh ceannaireacht 
theicneolaíoch agus na buntáistí eacnamaíocha agus míleata a bhaineann léi. Dá thoradh sin 
d’fhéadfadh na spleáchais straitéiseacha atá san Aontais dul ch un donais nó d’fhéadfadh 
spleáchais nua a theacht ar an bhfód, mura ngníomhaíonn an tAontas. Tá gá le cur chuige 
struchtúrtha chun go bhfanfaidh an tAontas ar thús cadhnaíochta sna teicneolaíochtaí criticiúla 
agus chun spleáchais straitéiseacha i réimse na  slándála agus na cosanta a shainaithint agus a 
mhaolú. Is é an aidhm atá leis an treochlár seo an cur chuige sin a sholáthar lena chomhtháthú i 
gCompás Straitéiseach an Aontais.  
Bosca 1: Ca s-staidéir – Córais uathrialaitheacha agus leathsheoltóirí don chosaint  
Le hobair anailíseach an Choimisiúin ar chórais uathrialaitheacha don chosaint, agus aird 
shonrach á tabhairt ar an intleacht shaorga agus meaisínfhoghlaim, sainaithníodh 
teicneolaíocht aí criticiúla ábhartha agus ceithre phríomhréimse ina bhfuil an tAontas tite ar 
gcúl, eadhon: scileanna, sonraí, crua -earraí, agus tástáil. Bheadh bearta chun aghaidh a 
thabhairt orthu bunaithe ar straitéis an Aontais maidir le hintleacht shaorga atá ann c heana8 
agus na tionscnaimh bheartais a bhaineann léi, chomh maith le straitéis náisiúnta na mBallstát 
maidir leis an intleacht shaorga. Áirítear leo gníomhaíochtaí TFTN (e.g. na sonraí agus an 
oiliúint san intleacht shaorga a bheith ar fáil níos mó, nasc c huig an Tionscnamh maidir le 
Próiseálaí Eorpach), an bonneagar (e.g. acmhainneacht néalríomhaireachta chun críche 
cosanta, saoráidí tástála intíre) agus cosaint sócmhainní criticiúla atá ann cheana (e.g. scagadh 
ar infheistíocht díreach choigríche).  
Cuirea dh i dtreis san obair anailíseach ar leathsheoltóirí don chosaint go bhfuil leathsheoltóirí 
le fáil i ngach trealamh míleata nach mór, agus go raibh spleáchais ann cheana agus a bheidh 
ann amach anseo de thoradh an ghanntanais acmhainneachtaí dúchasacha at á san Aontas 
                                                           
8  COM(2018) 237 final  
 
6 (teilgcheártaí) i leith na nód is ardfhorbartha. Chuir an Coimisiún bearta maolaithe sa togra le 
haghaidh Ionstraim Eorpach um Shliseanna a glacadh an 8  Feabhra  20229, ionstraim a bhfuil 
mar aidhm aici éiceachóras úrscothach Eorpach um shlisea nna a chruthú chun cumais an 
Aontais sa réimse sin a fheabhsú, agus chun aghaidh a thabhairt ar riachtanais chosanta san am 
céanna dá réir.  
 
2.3. An Fhaireachlann um theicneolaíochtaí criticiúla  
Is í an easpa fadbhreathnaitheachta maidir le tábhacht na dteicneolaíochtaí amach anseo cuid den 
chúis atá le spleáchais straitéiseacha an Aontais atá ann faoi láthair ar thríú tíortha (e.g. córais 
chianphíolótaithe, leathsheoltóirí). Tá gá san Aontas le f adbhreathnaitheacht níos struchtúrtha 
agus machnamh straitéiseach níos struchtúrtha maidir le teicneolaíochtaí criticiúla le haghaidh na 
slándála agus na cosanta chun na réimsí is tábhachtaí a shainaithint inar cheart an taighde agus 
nuálaíocht a threisiú,  chun na spleáchais straitéiseacha atá ann a laghdú agus a leithéid a 
sheachaint san am atá romhainn.  
Cothóidh an Fhaireachlann um theicneolaíochtaí criticiúla, atá á bunú ag an Coimisiún faoi 
láthair agus atá i gcomhréir le plean gníomhaíochta na sineirg í (gníomhaíocht  4), an machnamh 
sin. Cuirfear tionscnaimh eile den chineál céanna10 san áireamh ina modhanna oibre chun dúbailt 
oibre a sheachaint. Leis sin féadfar liosta na dteicneolaíochtaí criticiúla ó phlean gníomhaíochta 
na sineirgí a mhionchoigeartú i bhfianaise na timpeallachta teicneolaíochta agus na riachtanais 
cumas atá ag teacht chun cinn.  
Na teicneolaíochtaí criticiúla do na hearnálacha spáis agus cosanta agus na hearnálacha 
sibhialtacha gaolmhara, mar aon le cur i bhfeidhm féideartha na dteicne olaíochtaí sin agus 
slabhraí luacha agus slabhraí soláthair gaolmhara, déanfaidh an Fhaireachlann iad a shainaithint 
agus déanfaidh sé faireachán agus measúnú orthu. Chomh maith leis sin, sainaithneoidh an 
Fhaireachlann bearnaí teicneolaíochta iarbhír agus  intuartha, na bunchúiseanna atá le spleáchais 
straitéiseacha agus leochaileachtaí, agus déanfaidh sé faireachán agus anailís orthu.  
Is den bhunriachtanas é comhaontú leis na Ballstáit maidir le leibhéal leormhaith mionsonraí 
chun na saincheisteanna sin a  phlé ar leibhéal an Aontais, agus maidir leis an ngá atá ann le 
sonraí ábhartha a roinnt i measc na mBallstát agus leis an gCoimisiún. Bunófar sásra laistigh den 
Fhaireachlann, i bhfoirm grúpa tiomnaithe saineolaithe, chun eolas a mhalartú agus a phlé lei s na 
Ballstáit i dtimpeallacht rúnaicmithe. Áirítear leis sin plé maidir le teicneolaíochtaí nua agus 
bunathraitheacha chun spleáchais nua a sheachaint i leith na dtionscal slándála, cosanta, agus 
spáis. Beidh baint ag an Ardionadaí agus a sheirbhísí leis an bpróiseas sin.  
Ar bhonn sonraí ón bhFaireachlann, cuirfidh an Coimisiún tuarascáil rúnaicmithe faoi bhráid na 
mBallstát maidir le teicneolaíochtaí criticiúla agus na rioscaí a bhaineann le spleáchais 
straitéiseacha a dhéanann difear don tslándáil, don s pás agus don chosaint faoi dheireadh na 
                                                           
9  COM(2022) 45 final  
10  Mar shampla, tá tacaíocht agus uirlisí Ardteicneolaíochtaí don Tionscal, fai reachán ar theicneolaíochtaí criticiúla 
don spás, an Clár Oibre Uileghabhálach Straitéiseach um Thaighde (OSRA), na Bloic Tógála Teicneolaíochta 
(TBB) agus Príomhghníomhaíochtaí Straitéiseacha (KSA) na Gníomhaireachta Eorpach um Chosaint (GEC).  
 
7 bliana  2022 agus gach dhá bhliain ina dhiaidh sin. Ullmhóidh an Coimisiún treochláir bunaithe 
ar na tuarascálacha sin ina mbeidh bearta maolaithe chun TFTN a threisiú agus chun spleáchais 
straitéiseacha a dhéanann di fear don tslándáil agus don chosaint a laghdú.  
Nuair a bheidh oibríochtaí na Faireachlainne seanbhunaithe, féadfaidh raon feidhme a cuid oibre 
a leathnú chun tionscail eile a chuimsiú, mar a léirítear sa straitéis thionsclaíoch nuashonraithe.  
An bealach ch un cinn:  
 In 2022 bunóidh an Coimisiún grúpa saineolaithe chun malartú eolais leis na Ballstáit a éascú 
maidir le teicneolaíochtaí criticiúla, slabhraí luacha agus slabhraí soláthair. Beidh sé ina 
chuid den Fhaireachlann um theicneolaíochtaí criticiúla don chosaint, don spás agus do 
thionscail shibhialtacha gaolmhara. Bheadh d’aidhm aige an méid seo a leanas:  
 dul i mbun comhairliúchán go tráthrialta le hÚdaráis na mBallstát chun an tuarascáil 
rúnaicmithe a ullmhú;  
 láimhseáil iomchuí a áirithiú i leith faisnéis íogair agus rúnaicmithe a d’fhéadfaí a 
mhalartú i gcomhthéacs na Faireachlainne um theicneolaíochtaí criticiúla, na 
dtuarascálacha gaolmhara agus na dtreochlár gaolmhar.  
 Faoi lár na bliana  2022 cuirfidh an Co imisiún staidéar i láthair maidir le margadh slándála an 
Aontais, rud a chuideoidh leis an tuiscint ar na gnéithe sonracha den mhargaidh slándála 
shibhialtaigh, rud a chuideoidh le sainaithint teicneolaíochtaí criticiúla agus spleáchas 
straitéiseach, agus rud a chuirfidh bonn faoin gcur chuige cumasbhunaithe nua le haghaidh 
gníomhaíochtaí slándála agus gníomhaíochtaí TFTN eile.  
 Faoi lár na bliana  2022 eiseoidh seirbhísí de chuid an Choimisiúin páipéar ina mbeidh 
achoimre ar na moltaí maidir le glacadh cineá lacha cur chuige cumasbhunaithe a chothú, 
cineálacha cur chuige a bheidh le cur i bhfeidhm ar fud na n-earnálacha slándála.  
 
3. TFTN a threisiú do theicneolaíochtaí criticiúla le haghaidh na slándála agus na 
cosanta  
Na treochláir theicneolaíochta a ullmhóidh an Coimisiún ar bhonn na measúnuithe ón 
bhFaireachlann, cuirfidh siad bonn faoi ghníomhaíochtaí idir clárú TFTN i leith teicneolaíochtaí 
criticiúla agus forbairt tionscnamh mór suaitheanta a chuirfidh le neartú iomaíochta agus 
athléimneacht an Ao ntais in earnálacha na slándála agus na cosanta. Chun na cuspóirí sin a chur 
chun críche, beidh gá leis na hacmhainní airgeadais atá ar fáil a úsáid ar bhealach níos 
éifeachtúla trí chomhordú níos fearr ar chláir agus ionstraimí TFTN ar leibhéal an Aontais  agus 
ar an leibhéal náisiúnta.  
3.1. An deighilt idir TFTN san earnáil shibhialtach agus in earnáil na cosanta an Aontais a 
shárú  
Faoina phlean gníomhaíochta na sineirgí (gníomhaíocht  2) thug an Coimisiún gealltanas an 
comhordú inmheánach idir chláir agus ionstraimí an Aontais a fheabhsú faoi 2022 (féach 
Bosca  2) chun leas a bhaint as na tairbhí ollmhóra a eascraíonn ó shineirgí idir  TFTN san earnáil 
shibhialtach agus in earnáil na cosanta le haghaidh fás eacnamaíoch, an mhargaidh aonair agus 
shlándáil shaoránaigh na hEorpa.  
 
8 Cé gur féidir leanúint le cur chun feidhme an chuspóra sin in 2023 freisin (e.g. trí phleanáil agus 
sioncrónú níos fearr, trí threoir a thabhairt d’údaráis bhainistíochta sna Ballstáit etc.), beidh 
roinnt bac ann lena mbeidh sé níos deacra dul i ngleic sa ghearrthéarma agus sa mheántéarma, 
agus d’fhéadfaí go mbeadh gá le rannpháirtíocht páirtithe leasmhara eile. G o sonrach, is 
amhlaidh atá i gcás ina leagtar síos srianta praiticiúla le forálacha dlíthiúla i mbunghníomhartha 
agus ionstraimí an Aontais. Mar shampla, cé gur féidir gníomhaíochtaí dé -úsáide a mhaoiniú 
faoin tSaoráid um Chónascadh na hEorpa agus Cistí St ruchtúracha agus Infheistíochta na hEorpa 
(CSIE), bíonn na gníomhaíochtaí a dhéantar faoin gclár Fís Eorpach11 dírithe ar fheidhmeanna 
sibhialtacha; níl aon chreat ann le haghaidh tacaíocht dhíreach do na gníomhaíochtaí sin faoi 
chláir agus ionstraimí TFTN.  Mar an gcéanna, tá srianta ar an mbeartas iasachta atá ag an mBanc 
Eorpach Infheistíochta maidir le hearnáil na cosanta.  
Chun malartuithe idir pobail san earnáil shibhialtach agus in earnáil na cosanta a éascú, go 
háirithe i réimse na dteicneolaíochtaí cr iticiúla, ullmhóidh an Coimisiún in 2023 cur chuige chun 
TFTN dé -úsáide a spreagadh ar leibhéal an Aontais, cur chuige a bheidh le cur chun feidhme go 
hiomlán sa mheántéarma agus san fhadtéarma ar fud chláir agus ionstraimí an Aontais. Bainfear 
úsáid an ob air sin chun meastóireacht meántéarma a dhéanamh ar chláir na hearnála ábhartha, 
amhail na cistí faoin Rialachán maidir le Forálacha Coiteanna, lena n-áirítear cistí le haghaidh 
ullmhacht i dtaca le héigeandálaí sláinte.  
Bosca 2: Cláir agus ionstraimí an Aontais chun tacú le TFTN ar theicneolaíochtaí criticiúla 
atá ábhartha don tslándáil agus don chosaint agus imscaradh a mbonneagair faoin gClár 
Airgeadais Ilbhliantúil (2021 -2027)  
- Tiomnaíonn EDF EUR  8 billiún do thaighde agus forbairt na cosanta. Leithdhái lfear 4 -8 % 
de bhuiséad thaighde agus forbairt EDF ar theicneolaíochtaí bunathraitheacha, i.e. suas le 
EUR  100 milliún in aghaidh na bliana.  
- faoi cholún  II, ‘Dúshláin Dhomhanda agus Iomaíochas Tionsclaíoch Eorpach’, leithdháileann 
Fís Eorpach EUR  1.6 billiún do thaighde agus nuálaíocht shibhialtach na cosanta faoin 
mbraisle ‘An tSlándáil Shibhialta don tSochaí’, agus maoinítear teicneolaíochtaí criticiúla 
faoi na braislí ‘Cúrsaí Digiteacha, an Tionscal agus an Spás’ agus ‘Bia, Bithgheilleagar, 
Acmhainní Ná dúrtha, Talmhaíocht agus an Comhshaol’. Maoinítear gníomhaíochtaí 
comhlántacha faoi cholún  I, ‘Eolaíocht Den Scoth’, ón gComhairle Nuálaíochta Eorpach 
(CNE) agus ón Institiúid Eorpach um Nuálaíocht agus Teicneolaíocht (EIT) faoi cholún  III, 
‘Eoraip Nuálach ’, chomh maith le comhpháirtíochtaí Eorpacha, a chomhthiomsaíonn agus a 
shlógann acmhainní chun ceannaireacht theicneolaíoch agus uathriail straitéiseach an Aontais 
i réimsí ríthábhachtacha a áirithiú;  
- cothóidh an Clár don Eoraip Dhigiteach (DEP) gníomhaío chtaí cur chun feidhme a 
bhaineann le teicneolaíochtaí criticiúla i réimsí tosaíochta na cibearshlándála, na hintleachta 
saorga agus na sár -ríomhaireachta;  
- glacfaidh an Lárionad Eorpach um Inniúlachtaí Tionsclaíochta Cibearshlándála, 
Teicneolaíochta Cibear shlándála agus Taighde Cibearshlándála agus Líonra na Lárionad 
                                                           
11  Sa dhoiciméad seo tagraíonn an téarma ‘Fís Eorpach’ don chlár sonrach lena gcuirtear chun feidhme Fís Eorpach 
agus an Institiúid Eorpach um Nuálaíocht agus Teicneolaíocht, agus is ar fheidhmeanna sibhialtacha amháin a 
dhírítear na gníomhaíochtaí a dhéantar fa oin dá chlár sin.  
 
9 Náisiúnta Comhordúcháin clár oibre straitéiseach in 2022 maidir le cibir -infheistíochtaí a 
chuirtear isteach faoi Fís Eorpach agus faoin gClár don Eoraip Dhigiteach. Féadfar sineirgí 
idir teicn eolaíochtaí sibhialtacha agus na cosanta agus feidhmeanna dé -úsáide a iniúchadh trí 
naisc le EDF i gcomhréir leis na rialacha is infheidhme.  
- féadfaidh Cistí Struchtúracha agus Infheistíochta na hEorpa (CSIE) (go háirithe Ciste 
Forbraíochta Réigiúnaí na hEo rpa agus Ciste Sóisialta na hEorpa+) a úsáid chun tacú le 
EDTIB;  
- i measc chláir, chistí agus ionstraimí ábhartha eile de chuid an Aontais tá an Clár Spáis, an 
tSaoráid um Chónascadh na hEorpa, an Clár InvestEU, an tSaoráid Téarnaimh agus 
Athléimneachta, a n Clár LIFE, comhpháirtíochtaí phríobháideacha poiblí, agus saoráidí 
measctha.  
 
3.2. Cláir agus ionstraimí an Aontais a nascadh le cláir agus ionstraimí náisiúnta chun tacú 
le TFTN ar theicneolaíochtaí criticiúla le haghaidh na slándála agus na cosanta  
Cé go soláthraíonn cláir agus ionstraimí de chuid an Aontais maoiniú suntasach do 
ghníomhaíochtaí TFTN le haghaidh na slándála agus na cosanta san Aontas, is iad na Ballstáit a 
dhéanann an chuid is mó den mhaoiniú ar na gníomhaíochtaí sin, agus is tromchúi seach an 
fhadhb fós é ilroinnt mhargaí na slándála agus na cosanta. Dá dheasca sin, beidh gá le 
comhordúchán ar fud an Aontais chun ceannasacht theicneolaíoch a bhaint amach i réimsí áirithe 
de na teicneolaíochta criticiúla, agus chun spleáchais straitéise acha a mhaolú i réimsí eile.  
Iarrtar ar na Ballstáit gealltanas a thabhairt sa Chompás Straitéiseach cur chuige 
comhordaithe uile -Aontais a fhorbairt, ón tús, le haghaidh na dteicneolaíochtaí criticiúla 
atá ábhartha don tslándáil agus don chosaint , agus l ánurraim á tabhairt d‘éagsúlacht agus do 
chastacht rialachas an Aontais agus do chláir agus d‘ionstraimí náisiúnta. Chuirfeadh an cur 
chuige sin struchtúir chomhordúcháin eile san áireamh, amhail Mol Nuálaíochta an Aontais 
maidir leis an tSlándáil Inmheána ch, faoi chathaoirleacht an Bhuanchoiste um an gComhar 
Oibríochtúil sa tSlándáil Inmheánach, agus Mol Nuálaíochta an Aontais Eorpaigh um an 
gCosaint , an mol nua a bhunóidh GEC.  
D’úsáidfeadh an cur chuige na tuarascálacha rúnaicmithe maidir le teicneolaíoc htaí criticiúla 
agus na treochláir theicneolaíochta a d’ullmhaigh an Coimisiún mar thúsphointe sa phlé idir 
údaráis na mBallstát agus an Coimisiún. Bheadh sé mar chuspóir na réimsí óna dteastaíonn an 
ghníomhaíocht is práinní a shainaithint ar bhonn na dtre ochlár teicneolaíochta agus cláir, 
ionstraimí agus beartais de chuid an Aontais agus na mBallstát a shlógadh chun aghaidh a 
thabhairt orthu ar bhealach comhordaithe, i gcomhréir le rialacha an Aontais maidir leis an 
státchabhair. D’áiritheodh an méid sin g o ndíreofaí na hinfheistíochtaí ar na réimsí is tábhachtaí 
do shlándáil shaoránaigh an Aontais. Dhéanfaí na tosaíochtaí a thabhairt cothrom le dáta go 
tráthrialta chun a áirithiú go leanfaidh siad de bheith ábhartha agus go mbeidh an caiteachas 
éifeachtúil .  
Oibreoidh an Coimisiún leis na Ballstáit chun an sásra is fearr a éascóidh an obair 
chomhordúcháin sin a shainaithint (e.g. grúpa saineolaithe na Faireachlainne).  
 
10 3.3. Tacú leis an nuálaíocht agus leis an bhfiontraíocht sa tslándáil agus sa chosaint – Scéim 
Nuálaíochta Cosanta AE a chruthú  
Ní mór don Aontas úsáid níos fearr a bhaint as an acmhainn ar fad atá ag a phobal eolais agus 
nuálaíochta chun tacú leis an tslándái l agus an gcosaint. C huige sin, caithfear cuidiú le 
gníomhaithe neamhthraidisiúnta, chomh maith le gnólachtaí nuathionscanta nuálacha agus 
fiontair nuálacha bheaga agus mheánmhéide (FBManna)  atá ag feidhmiú cheana sa dá earnáil, 
ionas go bhfeadfaidh siad n a constaicí móra atá rompu ó thaobh teicneolaíochta, riaracháin, 
rialaithe agus iontráil sa mhargadh de a shárú, na hardchaighdeáin slándála a chomhlíonadh, agus 
maoiniú a fháil . Go minic, bíonn ról lárnach i struchtúr an mhargaidh cosanta ag líon beag 
gníomhaithe móra, agus tacú acu ó thacar FBManna speisialaithe a bhfuil an rochtain dhíreach 
atá acu ar an margadh sin teoranta. Mar gheall air sin, bíonn deacrachtaí ag FBManna nuálacha 
in earnáil na cosanta maoiniú a fháil, rud a fhágann gur minice a théann  siad i muinín 
infheisteoirí eachtracha nó a ndíríonn na hinfheisteoirí sin a n-aird orthu. Is cosúil an cás le cás 
FBManna nuálacha in earnáil na slándála, nó bíonn dúshláin den chineál céanna rompu agus iad 
ag dul i dteagmháil le custaiméirí féideartha n ó ag iarraidh maoiniú saincheaptha a fháil12. 
Tá tacaíocht á tabhairt ag an gCoimisiún do ghnólachtaí nuathionscanta nuálacha agus do 
FBManna nuálacha in earnáil na slándála faoi Fhís 2020, agus bhí an maoiniú á leithdháileadh 
faoi dhúshlán sochaíoch 7 ‘Slá ndáil shibhialta don tsochaí’, mar aon leis na rátaí ratha 
foriomlána faoin dúshlán sin, os cionn an mheáin le haghaidh nuálaithe beaga. Cé go leanfar den 
tacaíocht sin faoi Fhís Eorpach, beidh tacaíocht shaincheaptha bhreise fós ag teastáil ó 
ghnólachtaí nuathionscanta agus FBManna in earnáil na slándála chun luas a chur lena mbealach 
go dtí an margadh. D’fhéadfaí a n-acmhainneacht táirgeachta, a n-iomaíochas agus a 
n-inbhuanaitheacht a chur chun cinn trí ionstraimí nua a fhiosrú le haghaidh na nuálaíochta  dé-
úsáide.  
Tá an Coimisiún ag tosú gníomhaíochtaí den chineál sin a chur ar bun faoi EDF chun bosca 
uirlisí a fhorbairt le haghaidh na nuálaíochta cosanta agus dé -úsáide, bosca uirlisí a chumhdóidh 
Leibhéil Ullmhachta Teicneolaí (LUTanna)13 1-9. Tá obair a r bun ar na huirlisí seo a leanas a 
chumhdaíonn an chosaint, na teicneolaíochtaí nua agus an dé -úsáid : 
a) Nuálaíocht sa chosaint trí EDF  – Tá gníomhaíochtaí sonracha á bhfiosrú chun tacaíocht níos 
fearr a thabhairt do thionscadail faoi theicneolaíochtaí bunat hraitheacha, agus do réitigh 
chosanta atá nuálach nó dírithe ar an todhchaí, go háirithe chun rannpháirtíocht a spreagadh ó 
FBManna nuálacha, ó shaotharlanna nuálacha agus ó eagraíochtaí taighde agus 
teicneolaíochta (ETTanna). Féadfar na gníomhaíochtaí sin  a reáchtáil faoi fhoirmeacha 
                                                           
12 Challenges and opportunities for SMEs and star t-ups in EU security R&I  [Dúshlái n agus deiseanna na FBManna 
agus na ngnólachtaí nuathionscanta sa taighde agus sa nuálaíocht maidir le slándáil an Aontais], imeacht fíorúil 
de chuid CERIS SSRI, an 30 Aibreán 2021  
13  Tá scála Leibhéil Ullmhachta Teicneolaí (LUT) in úsáid go forleathan ag an Aontas faoina chuid clár agus a 
chuid ionstraimí TFTN ó 2014. Aithníonn an scála naoi leibhéal aibíochta teicneolaí, ón taighde bunúsach ar 
LUT 1 go táirge deiridh atá ullamh don iontráil sa mhargadh ar LUT 9. Ós rud é gur ar LUTanna 5 -6 a nochtar, 
go tipiciúil, an fheidhm a bheidh ag teicneolaíocht, agus dá réir sin féidearthacht na dé -úsáide, is féidir a mheas 
gur teicneolaíochtaí ‘neodracha’ iad na teicneolaíochtaí atá ar LUTanna 1 -4. 
 
11 éagsúla, mar shampla cóitseáil ghnó (CO2021); dúshláin teicneolaíochta (CO2022), 
haiceatóin nó duaiseanna (CO2023 nó níos déanaí). Bainfidh siad leas as taithí ábhartha ó 
CNE agus féadfar baint a bheith acu leis an CASSINI nua  le haghaidh na cosanta.  
b) Saoráid mheasctha infheistíochta cosanta faoi InvestEU – Dá gcruthófaí saoráid dá leithéid 
chuirfí ar a chumas don Choimisiún na hinfheistíochtaí a dhéanann idirghabhálaithe 
airgeadais ar fud an Aontais in FBManna cosanta nuálacha nó straitéiseacha a ráthú. 
Mhaolódh sé sin na fadhbanna a bhaineann leis an rochtain theoranta ar mhaoiniú atá ag 
FBManna a fhorbraíonn teicneolaíochtaí a bhfuil gealladh fúthu le haghaidh na cosanta 
Eorpaí, sholáthródh sé caipitil iontaofa agus sheachnódh  sé táthcheangail naimhdeacha ó 
eintitis tríú tíortha. Dá dtabharfaí rochtain níos fearr ar chistiú cothromais do FBManna 
nuálacha cosanta agus do chuideachtaí meánchaipitlithe nuálacha cosanta, thacódh sé sin lena 
bhfás agus, ar deireadh, bheadh sé le lea s nuálaíocht EDTIB. Fiosróidh an Coimisiún, freisin, 
cén gá atá le hionstraimí breise chun tacú le príomhghníomhaithe margaidh sa slabhra luacha.  
c) CASSINI na cosanta  – Is é an tionscnamh CASSINI, tionscnamh a fheidhmíonn faoi láthair 
chun tacú le FBManna ag us gnólachtaí nuathionscanta sa tionscail spáis,  a bheadh ina 
spreagadh don tionscnamh seo.  Sholáthródh sé seirbhísí dóibh amhail: forbairt gnó agus 
líonraí (e.g. cleamhnais ghnó, luasaire gnó), agus duaiseanna agus comórtais (lena n-áirítear 
haiceatóin, m eantóireacht, etc.), rud a chomhlánódh an tsaoráid mheasctha infheistíochta 
cosanta a luaitear thuas.  
d) Gorlann nuálaíochta  – In 2022 bunóidh an Coimisiún gorlann nuálaíochta chun tacú le 
forbairt na dteicneolaíochtaí nua agus chun an nuálaíocht dé -úsáide a mhúnlú i gcomhréir le 
plean gníomhaíochta na sineirgí (gníomhaíocht 6), rud a d’fhéadfadh ról tábhachtach a imirt 
chun an bhearna idir na cláir TFTN atá dírithe ar an earnáil shibhialtach agus na cláir TFTN 
atá dírithe ar earnáil na cosanta a laghdú. Tar é is anailís chórasach ar thorthaí na gcéimeanna 
tosaigh d’fhorbairt na dteicneolaíochtaí, chuirfeadh an ghorlann na seirbhísí ábhartha sa 
Choimisiún agus sna Ballstáit ar an eolas faoi na tionscadail agus/nó na teicneolaíochtaí a 
léireodh feidhmeanna féidea rtha sa tslándáil, sa spás nó sa chosaint chun go bhféadfaidís iad 
a ghlacadh dá mba chuí. Dhéanfadh an Coimisiún measúnú ar conas a d’fhéadfaí na 
tionscadail sin a threorú chuig deiseanna cistithe breise, de réir mar ab iomchuí, amhail scéim 
cistithe aist rithe CNE nó EDF.  
e) Tacaíocht le líonraí nuálaíochta – D’fhéadfadh líonraí trasteorann nuálaíochta cosanta 
feidhmiú mar bhróicéirí nuálaíochta agus d’fhéadfaidís tionscadail chomhoibríocha a 
spreagadh chun réitigh nuálacha a chuimsiú. Trí scabhtáil teicneol aíochta, d’aimseofaí agus 
shainaithneofaí réitigh agus teicneolaíochtaí nua nuálacha a bhféadfadh tairbhe a bheith iontu 
le haghaidh feidhmeanna cosanta. Ansin, dhéanfadh lárionaid taighde agus saoráidí tástála 
teicniúla ábharthacht na dteicneolaíochtaí si n ón earnáil shibhialtach a thástáil agus dea -
chleachtais a mhalartú. Bheadh GEC ina chomhpháirtí lárnach ag an gCoimisiún chun cuid 
eile de ghníomhaíocht 6 de phlean gníomhaíochta na sineirgí a chur i bhfeidhm.  
Sainaithneoidh an Coimisiún conas an bosca uirlisí a nascadh le hionstraimí a thacaíonn leis an 
nuálaíocht i réimsí na slándála (e.g. Fís Eorpach) nó na cibearshlándála (e.g. líonra na Lárionad 
Náisiúnta Comhordaithe Cibearshlándála i gcomhar leis na Moil Nuálaíochta Digití Eorpacha ). 
 
12 Ba cheart láidreachtaí comhlántacha an Choimisiúin agus GEC a thabhairt le chéile faoi ‘Scéim 
Nuálaíochta Cosanta AE’.  Faoin scéim sin, beidh ról lárnach ag an gCoimisiún chun an 
nuálaíocht a spreagadh do EDTIB, ar bhonn an taithí atá aige buiséad an Aonta is a chur chun 
feidhme chun tacú le TFTN cosanta, sibhialta agus dé -úsáide. Ag féachaint dá shaineolas 
cosanta, lena n-áirítear teicneolaíochtaí atá ag teacht chun cinn, teicneolaíochtaí 
bunathraitheacha, agus riachtanais chumais mhíleata a thabhairt le ch éile, déanfaidh GEC 
iarrachtaí na mBallstát a nascadh a thuilleadh agus tuilleadh tacaíochta a thabhairt dóibh trína 
Mhol Nuálaíochta in Earnáil na Cosanta. Le dlúthchomhar agus le sineirge, cuirfidh an 
Coimisiún agus GEC luas leis an nuálaíocht in earnála cha na slándála agus na cosanta le 
haghaidh an Aontais agus a Bhallstát.  
3.4. Scileanna  
Is dúshláin mhóra iad roimh an tionscail chosanta agus slándála an easpa scileanna agus 
ganntanais luchta saothair, go háirithe ganntanais fostaithe sciliúla a bhfuil cúlra acu san 
eolaíocht, sa teicneolaíocht, san innealtóireacht agus sa mhatamaitic, nó braitheann na tionscail 
sin go mór orthu, cosúil le ha n-chuid tionscail ardteicneolaíochta eile. Tráth atá na 
teicneolaíochtaí agus timpeallacht na bagartha ag athrú go  gasta, tá sé tábhachtach go dtéann an 
tionscal i dteagmháil níos minice le taighdeoirí agus fiontraithe nua agus óga, lena n-áirítear 
mná, agus go mbíonn cur chuige cuimsitheach inrochtana aige i dtaca leis na buanna agus na 
scileanna uile agus an lucht s aothair uile atá ar fáil.  
I mí na Samhna 2020, sheol an Coimisiún an Comhshocrú um Scileanna leis an gcéad bhabhta 
de comhpháirtíochtaí scileanna i dtrí phríomhéiceachóras tionsclaíoch, mar atá, an 
mhicrileitreonaic, an tionscal gluaisteán, agus an tionsc al aeraspáis agus cosanta. Thug comhaltaí 
an chomhshocraithe (an tionscail, ollscoileanna agus eagraíochtaí oiliúna, agus comhpháirtithe 
sóisialta) gealltanais chun soláthar scileanna leanúnach inbhuanaithe a áirithiú sna réimsí is mó 
gá trí 200  000 fostaí  a uas-sciliú agus 300  000 duine a athsciliú, le hinfheistíocht phoiblí agus 
phríobháideach EUR  1 billiún faoi 2030.  
An bealach chun cinn:  
 Iarrann an Coimisiún ar na Ballstáit gealltanais a thabhairt sa Chompás Straitéiseach cur 
chuige comhordaithe uile-Aontais a fhorbairt, ón tús, le haghaidh na dteicneolaíochtaí 
criticiúla atá ábhartha sa tslándáil agus sa chosaint.  
 In 2023 déanfaidh an Coimisiún athbhreithniú ar na hionstraimí AE atá ann faoi láthair agus 
molfaidh sé bealaí breise chun TFTN dé -úsáide a spreagadh ar leibhéal an Aontais.  
 Tacóidh an Coimisiún leis an nuálaíocht agus leis an bhfiontraíocht i dteicneolaíochtaí atá 
criticiúil le haghaidh na slándála agus na cosanta ar bhonn na n-uirlisí seo a leanas: a) 
gníomhaíochtaí tiomnaithe EDF; b) saoráid nua mheasctha infheistíochta cosanta faoi 
InvestEU; c) CASSINI nua le haghaidh na cosanta; d) gorlann nuálaíochta nua le haghaidh 
teicneolaíochtaí nua agus na nuálaíochta dé -úsáide in 2022; agus e) tacaíocht bhreise do 
líonraí nuálaíochta.  
 Bunóidh an Coimisiún, i dteannta GEC agus a Mhoil Nuálaíochta in Earnáil na Cosanta, 
Scéim Nuálaíochta Cosanta AE chun luas a chur leis an nuálaíocht in earnálacha na slándála 
 
13 agus na cosanta le haghaidh an Aontais agus a Bhallstát . 
 
4. Spleáchais straitéiseacha i dteicneolaíochtaí criticiúla agus i slabhraí luacha na 
slándála agus na cosanta a laghdú  
Tá roinnt uirlisí ag an Aontas, lasmuigh dá chuid cláir agus uirlisí TFTN, a d’fhéadfadh páirt a 
bheith acu chun a spleáchais straitéiseacha i dteicneolaíochtaí crit iciúla agus i slabhraí luacha 
earnálacha na slándála agus na cosanta a laghdú. Rannchuidíonn na huirlisí sin le 
hacmhainneacht thionsclaíoch, iomaíochas, ceannasacht theicneolaíoch agus athléimneacht an 
Aontais a neartú, agus le forbairtí agus cumais theic neolaíocha faoi láthair agus amach anseo a 
chosaint freisin.  
Ar bhonn obair na Faireachlainne um Theicneolaíochtaí Criticiúla, agus de réir na straitéise 
tionsclaíche nuashonraithe, déanfaidh an Coimisiún measúnú córasach ar ghnéithe slándála agus 
cosanta, mar is iomchuí, le linn dó ionstraimí tionsclaíocha agus trádála AE a chur chun feidhme 
agus a athbhreithniú, nó cinn nua a dhearadh, lena áirithiú go mbeidh siad oiriúnach don 
fheidhm.  
 Comhghuaillíochtaí tionsclaíocha – Trí chomhghuaillíochtaí ti onsclaíocha, téann raon 
leathan comhpháirtithe (e.g. gníomhaithe poiblí agus príobháideacha, an tsochaí shibhialta) i 
mbun comhghníomhaíocht maidir le príomhchuspóirí beartais de chuid an Aontais i 
dtionscail shonracha nó i slabhraí luacha sonracha. Tá na comhghuaillíochtaí bunaithe ar 
phrionsabail na hoscailteachta, na trédhearcachta, na héagsúlachta agus na cuimsitheachta, 
agus oibríonn siad i gcomhréir iomlán leis na rialacha iomaíochais. Is féidir, i gcás inarb 
iomchuí, gnéithe sonracha oibre a chur ar bun sna comhghuaillíochtaí tionsclaíocha chun 
spleáchais straitéiseacha earnálacha na slándála agus na cosanta a laghdú. Tá a leithéid sin á 
meas sa Chomhghuaillíocht Eorpach um Shonraí Tionsclaíocha, Imeall -Ríomhaireacht agus 
Néalríomhaireacht agus sa Cho mhghuaillíocht Thionsclaíoch um Próiseálaithe agus 
Teicneolaíochtaí Leathsheoltóirí.  
 Tionscadail thábhachtacha ar mhaithe le leas na hEorpa i gcoitinne (IPCEI) – Is iad na 
Ballstáit a thionscnaíonn IPCEInna agus tá siad faoi réir rialacha an Aontais maidi r le 
státchabhair. Ceaptar iad chun eolas, saineolas, acmhainní airgeadais agus gníomhaithe 
eacnamaíocha a thabhairt le chéile ar fud an Aontais chun teipeanna margaidh, teipeanna 
córasacha nó dúshláin shochaíocha a shárú nach mbeadh sé ar a gcumas ag gnío mhaithe 
príobháideacha amháin aghaidh a thabhairt orthu, go háirithe i réimse na nuálaíochta 
ceannródaíche agus an phríomhbhonneagair. Is féidir gnéithe slándála agus cosanta a 
thabhairt san áireamh in IPCEInna. D’fhéadfaí sin a dhéanamh i gcás an dara IPC EI i réimse 
na micrileictreonaice a fógraíodh san Ionstraim Eorpach um Shliseanna.  
 Cláir chistithe an Aontais – Tá beartas taighde agus nuálaíochta oscailte ag an Aontas riamh. 
Is é prionsabal na huathrialach straitéisí oscailte a threoraíonn é agus tá sé  d’aidhm aige 
cothrom na Féinne agus an chómhalartacht a áirithiú. Le cur chuige domhanda an Aontais 
maidir leis an taighde agus an nuálaíocht, spreagtar comhpháirtíochtaí straitéiseacha le 
 
14 comhpháirtithe atá ar aon intinn leis, i gcomhréir le hoibleagáidí  idirnáisiúnta an Aontais 
(e.g. ECAT, Stáit Aontaithe Mheiriceá, Ceanada, an tSeapáin, an Choiré Theas)14. 
An tráth céanna, is gá don Eoraip a áirithiú go gcaomhnaítear a leas straitéiseach. Le 
haghaidh thréimhse 2021 -2027, tá na rialacha maidir le rannphái rtíocht na dtíortha nach 
Ballstáit den Aontas iad, agus maidir le hincháilitheacht na n-eintiteas, soiléirithe agus 
comhchuibhithe ag an gCoimisiún ar fud chláir agus ionstraimí an Aontais. Leagadh 
coinníollacha incháilitheachta sonracha síos le haghaidh g níomhaíochtaí atá íogair ó thaobh 
na slándála de i gcás cláir áirithe (Fís Eorpach, an clár don Eorpach Digiteach, EDF, an Clár 
Spáis, an tSaoráid um Chónascadh na hEorpa) agus rinneadh iad a mhionchoigeartú a 
thuilleadh sna cláir oibre ábhartha chun leasa nna slándála fíor -riachtanacha an Aontais a 
chosaint. Leis an athbhreithniú ar Rialachán Airgeadais an Choimisiúin atá ar bun, tabharfar 
soiléireacht bhreise freisin faoi conas cur chuige uathrialach straitéisí oscailte an Aontais a 
choinneáil ar bun, i.e.  conas leasanna slándála fíor -riachtanacha an Aontais a chosaint go 
hiomlán agus a oibleagáidí idirnáisiúnta á n-urramú an tráth céanna.  
 Caighdeáin  – Faoi phlean gníomhaíochta na sineirgí tá an Coimisiún ag cur úsáid na 
gcaighdeán hibrideach sibhialtach/cosanta chun cinn, mar aon le forbairt caighdeán nua faoi 
dheireadh 2022 (gníomhaíocht 5) agus déanfar an chosaint i mbeartas agus gníomhaíochtaí 
caighdeánaithe an Choimisiúin a mheas freisin. Cé go bhfuil sé d’aidhm ag straitéis an 
Aontais um chaighdeánú15 ceannaireacht an Aontais a áirithiú maidir le socrú na gcaighdeán 
sibhialtach, beidh sé a n-ábhartha d’earnáil na cosanta ós rud é gur ó earnálacha s ibhialtacha a 
thagann beagnach 80  % de na caighdeáin a úsáidtear in earnáil na cosanta. Fiosróidh an 
Coimisiún, in éineacht le páirtithe leasmhara (e.g. GEC), an bhféadfar ceanglais chosanta a 
chuimsiú sna hiarrachtaí caighdeánaithe a dtacóidh sé leo amach  anseo, ionas go 
bhfeabhsófar comhoiriúnacht na n-iarrachtaí sin le riachtanais na cosanta.  
 Scagadh ar an infheistíocht dhíreach choigríche  – Tá an tAontas ar na timpeallachtaí is 
oscailte ar domhan don infheistíocht choigríche agus tá sé ar na cinn scríbe  is mó ar domhan 
ag an infheistíocht dhíreach choigríche. Mar sin féin, féadfaidh infheistíochtaí áirithe dochar 
a dhéanamh do leasanna fíor -riachtanacha slándála an Aontais. Chun na rioscaí sin a chosc, 
chuir an tAontas creat ar bun chun scagadh a dhéanam h ar an infheistíocht dhíreach 
choigríche, agus tá an creat sin ag feidhmiú ó mhí Dheireadh Fómhair 2020. Deimhníonn an 
chéad tuarascáil bhliantúil ar an scagadh ar an infheistíocht dhíreach choigríche a thábhachtaí 
is atá scagadh éifeachtach ar an infheis tíocht dhíreach choigríche ar leibhéal na mBallstát 
mar aon le dlúthchomhar ar leibhéal an Aontais, ag díriú ar na rioscaí a d’fhéadfadh a bheith 
ann ar an tslándáil nó ar an ord poiblí. Moltar do na Ballstáit sásraí náisiúnta um scagadh ar 
an infheistíoch t dhíreach choigríche a bhunú; tá na sásraí sin ar bun ag 18 mBallstát cheana 
agus tá sé cinn eile ar na bacáin. Déanfaidh an Coimisiún meastóireacht ar an Rialachán agus 
cuirfidh sé tuarascáil i láthair Pharlaimint na hEorpa agus na Comhairle faoi Dheirea dh 
Fómhair 2023.  
                                                           
14  Ní mór a thabhairt faoi deara, áfach, nach bhfuil na cláir thaig hde agus forbartha maidir leis an gcosaint ar oscailt 
do chuideachtaí AE i gcás bhunús ár gcomhpháirtithe.  
15  COM(2022) 31 final  
 
15  Bonneagair chriticiúla – Tá teicneolaíochtaí nua agus bunathraitheacha ag teacht chun cinn 
níos gasta ná riamh, rud a imríonn tionchar mór ar shlándáil an trealaimh, an bhonneagair, na 
seirbhísí, agus na slabhraí luacha agus soláthair in earnálacha straitéiseacha, lena n-áirítear 
earnálacha na slándála agus na cosanta. Caithfidh an tAontas agus na Ballstáit na 
leochaileachtaí sin a chur san áireamh ar bhealach níos cuimsithí sna measúnuithe ábhartha 
ar riosca agus san fhaireachán ábhartha,  agus i gcur chun feidhme na mbeart chun an 
athléimneacht a neartú in aghaidh bagairtí slándála, e.g. bagairtí hibrideacha agus 
cibearbhagairtí. Beidh gá le comhordú AE chun a áirithiú go gcoinníonn na Ballstáit leibhéal 
athléimneachta a sheasfaidh an aims ir, agus caighdeáin slándála chomhsheasmhacha, ar bun 
ag leibhéal an Aontais ionas go seachnófar leochaileachtaí.  
 Úsáid chliste chiorclach na n-ábhar – Tá an Plean Gníomhaíochta nua don Gheilleagar 
Ciorclach, ó mhí an Mhárta 2020, ar bhunchlocha an Chomhaontaithe Ghlais don Eoraip, clár 
oibre nua na hEorpa le haghaidh an fháis inbhuanaithe. An nuálaíocht agus samhlacha gnó 
nua atá bunaithe ar thíosaíoch t mhéadaithe ar acmhainní, ar fhorbairt na n-ábhar nua, ar chur 
chun cinn na n-amhábhar tánaisteach, agus ar sholáthar poiblí níos inbhuanaithe, ní hamháin 
caomhnófar an comhshaol dá mbua ach daingneofar rochtain an tionscail ar ábhair. Teicnící 
monaraithe  suimitheach, an soláthar glas, agus athchúrsáil na n-ábhar, is rudaí iad a 
d’fhéadfadh rannchuidiú le hiomaíochas thionscail slándála agus chosanta an Aontais agus 
athléimneacht an Aontais a neartú, ach iad a chur chun feidhme go maith.  
 Slándáil sonraí – Sa Straitéis Eorpach maidir le Sonraí, leagtar bearta amach chun a áirithiú 
go bhféadfaidh daoine aonair agus cuideachtaí an smacht a choimeád ar a gcuid sonraí. 
Tabharfar aghaidh air sin sa Ghníomh Sonraí a ghlacfaidh an Coimisiún go luath in 2022.  
Mar c huid den tionscadal ilnáisiúnta faoi bhonneagair agus seirbhísí sonraí coiteanna (lena 
dtugtar an chónaidhm néalríomhaireachta Eorpach agus na spáis choiteanna sonraí Eorpacha 
le chéile), tá an Coimisiún ag éascú infheistíochtaí (e.g. an clár don Eoraip Dh igiteach, an 
tSaoráid um Chónascadh na hEorpa, ciste Next Generation EU) in acmhainneachtaí néal -go-
himeall atá slán, athléimneach, tíosach ar fhuinneamh, agus inrochtana i bhfíor -am, agus a 
sholáthraíonn cáilíocht seirbhíse ar fud na hEorpa. Dá n-áireofaí  aistriú teicneolaíochtaí sna 
néalteicneolaíochtaí agus sna himeall -teicneolaíochtaí idir na tionscail shibhialta (go háirithe 
an tionscal slándála), cosanta agus spáis, chuirfí leis an gceannasacht theicneolaíoch. 
D’fhéadfadh an Chomhghuaillíocht Eorpach um Shonraí Tionsclaíocha, Imeall -
Ríomhaireacht agus Néalríomhaireacht a bheith ina ardán chun na sineirgí sin a chothú.  
 Beartas trádála – Ní hé an tAontas amháin a chaithfidh aghaidh a thabhairt ar chastacht agus 
leochaileacht na slabhraí soláthair domhand a. Braitheann tíortha eile ar an Aontas 
(‘spleáchais droim ar ais’) agus féadfaidh an trádáil (‘idirthuilleamaíocht’) cur le cobhsaíocht 
na slabhraí luacha domhanda. Tá an tAontas ullamh, freisin, chun gníomhú go teanntásach 
chun é féin a chosaint ar chlea chtais éagóracha trádála, amhail fóirdheontais eachtracha 
shaobhacha, ag gníomhú dó i gcomhréir lena ghealltanais idirnáisiúnta. Leanfaidh an tAontas 
ag baint na feidhme is fearr as a bhosca uirlisí ionstraimí trádála agus iomaíochais, agus a 
áirithiú go b hfuil uirlisí an Aontais éifeachtúil agus cothrom le dáta. Dá bhrí sin, tá ionstraimí 
 
16 nua molta ag an gCoimisiún, amhail an Rialachán maidir le Fóirdheontais Eachtracha16 a 
thugann aghaidh ar shaobhadh sa mhargadh inmheánach de thoradh fóirdheontais eachtra cha. 
Liostaítear bearta beartais ábhartha breise (e.g. tarscaoileadh Cánach Breisluacha (CBL) a 
d’fhéadfaí a thabhairt isteach, éascú ar aistriú na dtáirgí cosanta a fhaigheann cistiú ón Aontas) sa 
teachtaireacht maidir le cosaint.  
An bealach chun cinn:  
 Tá an Coimisiún ag fiosrú an féidir gnéithe oibre cosanta a chur le tionscnaimh amhail an 
Chomhghuaillíocht Eorpach um Shonraí Tionsclaíocha, Imeall -Ríomhaireacht agus 
Néalríomhaireacht agus an Chomhghuaillíocht Thionsclaíoch um Próiseálaithe agus 
Teicneolaí ochtaí Leathsheoltóirí.  
 An gá le measúnú riosca ar shlabhraí soláthair an bhonneagair chriticiúil, go háirithe sa 
réimse digiteach, chun leasanna slándála agus cosanta an Aontais a chosaint níos fearr, 
sainaithneoidh an Coimisiún é agus tuairisceoidh sé faoi, in éineacht leis na Ballstáit, in 
2023.  
 Molann an Coimisiún do na Ballstáit uile sásraí náisiúnta um scagadh ar an infheistíocht 
dhíreach choigríche a bhunú mura bhfuil sé sin déanta acu cheana.  
 
5. An ghné sheachtrach  
Tá an comhar le comhpháirtith e ar aon intinn ar fud an domhain fíor -riachtanach chun 
athléimneacht an Aontais agus a shlándáil soláthair a fheabhsú, mar aon le spleáchais 
straitéiseacha a laghdú agus na tairbhí frithpháirteacha a mhéadú. Tá ról tábhachtach ag 
prionsabal na cómhalartac hta sa chomhthéacs seo. Áirítear ar chomhpháirtithe traidisiúnta an 
Aontais i réimsí na teicneolaíochta, na slándála agus na cosanta comhaltaí an Limistéir Eorpaigh 
Eacnamaíoch (an Iorua go háirithe), tíortha is iarrthóirí, tíortha comharsanachta, agus trí ú tíortha 
eile (e.g. Stáit Aontaithe Mheiriceá, Ceanada, an tSeapáin, an Choiré Theas) chomh maith le 
heagraíochtaí idirnáisiúnta (e.g. ECAT). Ar na malartuithe deireanacha bhí, go háirithe:  
5.1. An Chomhairle Trádála agus Teicneolaíochta AE -SAM   
Tionóladh an chéad chruinniú den Chomhairle Trádála agus Teicneolaíochta AE -SAM an 29 
Meán Fómhair 2021. Sa ráiteas comhpháirteach, d’athdhearbhaigh an tAontas agus Stáit 
Aontaithe Mheiriceá a ngealltanas ‘díriú ar athléimneacht an tslabhra soláthair agus slándáil an 
tsoláthair a chur chun cinn faoi seach i bpríomhearnálacha an aistrithe ghlais agus dhigitigh agus 
cosaint ár saoránach a chinntiú’ agus d’athdhearbhaigh siad an aidhm atá acu ‘trédhearcacht an 
tsoláthair agus an éilimh a fheabhsú; na cumais at á ag na hearnálacha cheana a mhapáil; faisnéis 
a mhalartú maidir le bearta beartais agus tosaíochtaí taighde agus forbartha; agus comhoibriú ar 
straitéisí chun athléimneacht agus éagsúlú na slabhraí soláthair a chur chun cinn’. Is í an obair 
atá ar bun che ana i ngrúpaí oibre maidir le slabhraí soláthair slána (lena n-áirítear na 
leathsheoltóirí i rian speisialaithe), slándáil teicneolaíochta cumarsáide faisnéise, rialuithe 
onnmhairiúcháin, agus is é an scagadh ar infheistíochtaí is mó atá ábhartha i dtaca l eis an 
                                                           
16  COM(2021) 223 final  
 
17 treochlár seo. D’fhéadfadh an t-idirphlé idir an tAontas agus Stáit Aontaithe Mheiriceá maidir 
leis an tslándáil agus an gcosaint, a seoladh le deireanas, a bheith ina fhóram chun na 
saincheisteanna seo a phlé freisin.  
5.2. An chomhpháirtíocht le EC AT 
Ag Cruinniú Mullaigh na Bruiséile in 2021, leag ceannairí ECAT clár oibre uaillmhianach 
amach maidir le teicneolaíochtaí, go háirithe maidir leis na teicneolaíochtaí atá ag teacht chun 
cinn agus na teicneolaíochtaí bunathraitheacha17. Soláthraíodh leis s in treoraíocht bhreise le 
haghaidh na hoibre a cuireadh i gcrích i gcomhréir le straitéis cur chun feidhme ECAT maidir le 
teicneolaíochtaí atá ag teacht chun cinn agus teicneolaíochtaí bunathraitheacha, straitéis a 
d’fhormhuinigh airí cosanta ECAT i mí Fea bhra 2021.  
Déanfaidh an Coimisiún agus an tArdionadaí faireachán ar dhul chun cinn na dtionscnamh 
ábhartha ECAT sa réimse sin trí theagmháil rialta le ECAT ar leibhéal na hoibre d’fhonn 
idirghníomhaíocht fhéideartha a bheadh inghlactha agus tairbhiúil don dá thaobh a bhaint amach 
idir na tionscnaimh sin agus na tionscnaimh AE ábhartha ar bhealach a bheadh trédhearcach go 
hiomlán do na Ballstáit, agus san am céanna gan spleáchais teicneolaíochta nó spleáchais cumais 
nua a chruthú ná na cinn atá ann cheana a mhéadú.  
An bealach chun cinn:  
 Fiosróidh an Coimisiún agus an tArdionadaí, i gcomhthéacs na Comhairle Trádála agus 
Teicneolaíochta AE -SAM agus an idirphlé idir an tAontas agus Stáit Aontaithe Mheiriceá 
maidir leis an tslándáil agus an gcosaint, a seoladh le deireanas, conas athléimneacht na 
slabhraí soláthair a chur chun cinn agus cosaint ár saoránach a áirithiú.  
 Fiosróidh an Coimisiún agus an tArdionadaí le ECAT, i gcreat na Ráiteas Comhpháirteach 
faoin gcomhar AE -ECAT agus le trédhearcacht iomlán do na B allstáit, conas 
idirghníomhaíochtaí a bheadh inghlactha agus tairbhiúil don dá thaobh a chur chun cinn idir 
na tionscnaimh ábhartha atá ag an dá pháirtí.  
 
6. Conclúidí  
Ós rud é go bhfuil an staid gheopholaitiúil dhomhanda fós casta agus go leanann an rás ar 
theicneolaíochtaí nua atá ábhartha maidir leis an tslándáil agus an gcosaint, ní mór don Aontas 
agus a Bhallstáit an comhar a neartú i dtaca leis na teicneolaíochtaí atá criticiúil le haghaidh 
shlándáil agus chosaint fhadtéarmach na hEorpa agus i dtaca lena gcuid iarrachtaí na spleáchais 
straitéiseacha a bhaineann leo sin a laghdú.  
Moltar sa treochlár seo go n-oibreofar go dlúth leis na Ballstáit chun teicneolaíochtaí agus 
slabhraí luacha atá criticiúil le haghaidh na slándála agus na cosanta – chomh mai th le 
bunchúiseanna na spleáchas straitéiseach a bhaineann leo sin, i gcomhthéacs na Faireachlainne 
um Theicneolaíochtaí Criticiúla – a shainaithint chun bunús a thabhairt do chur chuige 
straitéiseach comhordaithe uile -Aontais maidir leis na teicneolaíocht aí criticiúla atá ábhartha i 
                                                           
17  Áiríodh uirthi sin an cinneadh an Luasaire Nuálaíochta Cosanta le hAghaidh an Atlantaigh Thuaidh (DIANA) 
agus Ciste Nuálaíochta ECAT a sheoladh.  
 
18 dtaca leis an tslándáil agus an gcosaint, cur chuige a bhainfidh an leas is fearr is féidir as na cláir 
agus na huirlisí TFTN AE agus náisiúnta.  
Chun iomaíochas agus athléimneacht earnálacha na slándála agus na cosanta a fheabh sú, 
rannchuideoidh na torthaí ón bhFaireachlann agus an obair ghaolmhar faoin straitéis 
thionsclaíoch nuashonraithe lena áirithiú go gcuirfear gnéithe slándála agus cosanta san áireamh 
ar bhealach níos fearr i mbeartais thionsclaíocha agus trádála an Aonta is, de réir mar is iomchuí 
agus i gcomhréir le rialacha iomaíochais an Aontais agus lena oibleagáidí idirnáisiúnta.  
Tá sé d’aidhm ag na moltaí sa treochlár seo rannchuidiú le gné TFTN de Chompás Straitéiseach 
an Aontais atá ar na bacáin, compás trína socr óidh na Ballstáit spriocanna uaillmhianacha 
fadtéarmacha chun slándáil agus cosaint na hEorpa a fheabhsú go mór.